Shymbulak Mountain Resort

Shymbulak Mountain Resort (ennen vuotta 2019 Shymbulak Ski Resort) on talviurheilukeskus Almatyssa Kazakstanissa Trans-Ili Alataun vuoristossa. Shymbulak Ski Resort rakennettiin vuonna 1954 ja sitä on sen jälkeen laajennettu useaan kertaan. Shymbulak Ski Resort toimi vuoden 2011 Aasian talvikisojen ja vuoden 2017 talviuniversiadien lumilautailun, alppi- ja freestylehiihdon kilpailupaikkana. Se on ollut myös ehdolla kilpailupaikaksi Almatyn hakiessa talviolympialaisia vuosiksi 2014 ja 2022. Vuosina 2019 ja 2020 siellä järjestettiin freestylehiihdon maailmancupin kumparelaskukilpailuja. Lähteet Mode of operation – Shymbulak Mountain Resort Shymbulak.com (englanniksi) History – Shymbulak Mountain Resort Shymbulak.com (englanniksi) Ski Map (Arkistoitu – Internet Archive) Shymbulak.com (venäjäksi) Shymbulak Ski Resort (Arkistoitu – Internet Archive) Almaty2017.com (englanniksi) Aiheesta muualla Kuvia tai muita tiedostoja aiheesta Shymbulak Mountain Resort Wikimedia Commonsissa